《送侍御帅夔府》
宋代·喻良能

四海犹多事，中原未版图。
皇心思启沃，赤子望沾濡。
八阵难留滞。三阶拱进趋。
藏弘宁有意，江左待夷吾。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。